
Cada dijous - 

— 10 cèntims 

Per snscripció: 5 Pies. l’any.—Estranger: 8 Ptes. 

Quaderns 

publicats 

Volum 1. — i Maragall. ‘Poesies . 

2 GüjmerÀ. La festa del l·lat. 

3 Oller. La bofelada. 

4 Oliver. ‘Poesies. 

5 Vilanova. Colomcta la gitana. 

6 Casellas. Dels sots fercslechs. 

7 Colllll. Poesies. 

1 8 Balaguer. Tragedies. 

9 Roger. Viatges d’amor. 

10 Mestres. ‘ Poesies . 

11 Aulés. Vots son Innnfos. 

12 Pons. Si son sei-vits... 

1 3 Llorente. Llibret de versos. 

14 Carrión. Testa d’br. 

1 5 Pous. La gropada. 

16 Vi a. Poesies. 

17 Roure. La ocasió fa’l lladre. 

18 MonserdÀ. Del món. 

Volum II.— 19 Ubacii. Romancer Català 

20 Bofarull. Lo darrer català. 

21 Morató. La escuma. 

22 Costa. ‘Poesies líriques. 

\ 25 Rusinol. JJHèroe. 

24 Bo ix et. Croquis barcelonins. 

25 Guasch. ‘ Poesies . 

26 y 27 Arnau. La ‘Pubilla del Vallès. 

28 Català. El carcauyol. 

29 Pagès. ‘Poesies. 

30 Ramon. Lluyla de caciclis. 

31 Suri na ch. Croquis cubans. 

32 Bassegoda. Poesies. 

3 3 Esca lante. La cscaleta del dimoni. 

34 Ruyka. Jacobé. 

35 Alomak. Poesies. 

Volum III.— 36 Verdaguer. Poesies. 

37 I j uig. El gran *Aleix. 

38 GenÍs/Lí? espalmada. 

39 Morera. Poesies. 

40 Soler. A la vora del mar. 

41 Foi.ch. ‘Passió y mort. 

42 Briz. Poesies. 

'4 3 . Vidal. La barqueta de Sant Pere. 

44 Bertkana. La rula abandonada. 

45 Franquesa. Poesies. 

46 v 47 Pin. La tia Te cl et a. 

48 Riera. La minyona de servey. 

49 Riber. Poesies 

50 Angelon. Setze jutges... 

51 Bosch. Canigó. 

52 Blanch. Poesies. 

53 Karr. Deia vida d’en Joan Frtinch. 

Volum IV.— 54 MrrÀ. ‘Poesies. 

55 Baró. Lo Gech d’en Migianya .— 

L’apotecari de Malgrat. 

56 Fuentes. La Joi ast era. 

57 Roca. l Poesies. 

58 Camprodon. La Teta gallinayre. 

59 Vayreda. Sauch nova. 

60 Alcover. ‘Poesies. 

61 Urgell. Lo terròs de sucre .— Tur- 

bonada. — Por. 

62 Oller. La carretera. 

63 Bartrina. ‘Poe·ies. 

64 Pirozzini. Plogut del cel. 

65 Careta. Los li es toms. 

66 Agulló. Poesies. 

67 Folch. L’oncle rector. 

68 Guinot. Escenes castclloneses. 

69 Pons. ‘Poesies. 

70 Bell-lloch. Elisabeth de Mur. 

Volum V.— 71 Martí. Poesies. 

72 FlanAs. De la vida. 

73 Sardà. Vers y‘Prosa. 

74 Vallmitjana. Els Zin Calós. — El 

Coib. 

75 NavarRo. Poesies. 

76 Robert. Barcelonines. 

77 Salvà. Poesies. 

78 Rubió. Gutenberg. 

79 Reventós. Poesies. 

80 Torras. Ausias March. 

81 Masriera. Poesies. 

82 Campmany. A pèl y a rep el. 

83 Aguiló. Poesies. 

84 Fortuny. Després del ball. 

83 Yxart. Vers y Prosa. 

86 B rasés. A torna jornals. 

87 Riera. Sonets. 

88 Querol. Gelosia. 

Volum VI 

89 “Picó. ‘Poesies. 

90 M aspons. Fantasies y Tradicions. 

91 Massanès. ‘Poesies. 

92 Riquer. ‘Prosa y Vers. 

93 Gener. El patró Peic March. — 

Doctor Slumper. 

94 Raiiola. Poesies. 

95 Bassegoda. Quaranta graus al sol. 

96 Sala. Faules. 

Lo quadern vinent serà 

97 Gabriel Maura. — Aygo-forts y ‘Poesies. 

jgecàim (Popular 



Sa professió era la del comerç, però desde molt jove dedicà a les lle¬ 
tres les estones que ses ocupacions li dexaven lliures. Nasqué a Barcelo¬ 
na l 2 d'Octubre de 1819, y fins a 1841, ò sia a la edat de vintidós 
anys, no publicà sa primera poesia, la qual—adreçada a la llavors rey- 
na mare donya Cristina de Borbòn—aparegué en el diari barceloní El 
Imparcial. 

En 1859 publicà una poesia catalana titolada La Pastoreta, en els 
Trobadors Moderns. Menires tant seguia donant a llum sos treballs 
literaris en El Monitor de Primera Ensenanza. Sa especialitat eren 
les faules, y fou també per aquell temps y en aquell periòdich que pu¬ 
blicà les primeres. Podis anys desprès, la Societat Barcelonesa d’Amicks 
del País oferi un premi a la millor colecció de faules per infants. En 
Sala, que tenia una colecció de faules bastant nombrosa, la corretgi y 
Vaumentà fins al nombre de cent tretze, y optà al premi. No sols l'obtin¬ 
gué, sinó que li fou conferit el títol de soci de mèrit y una medalla d'or 
ab son nom gravat. 

A l'any següent, a Sabadell, li fou publicat un nou volum de Fabu- 

las religiosas, escrites totes en castellà. El senyor Elías de Molins, en 
son Diccionai i d’escriptors y artistes catalans del segle XIX, cita com a 
millors, entre’Is apòlechs d’aquexa colecció, els titolats El ni no y el sau- 
ce, El espacio, El primer hurto, La nieve, El corazón, La gota de 
agua y la voz, El niíïo orgulloso, y El adulador y el labriego. 

Altre volum de Nuevas fàbulas, contenintne cent setze, totes ilustra- 
des, fou publicat per la casa Bastinos de Barcelona en 1866, ab unprò- 
lech encomiàstich d’en Carles Frontaura. Són notables entre elles La es¬ 
piga y El clavo y el martillo. 

L’autoritat d’en Felip Jacinto Sala era ja indiscutible en aquest di¬ 
fícil genre en el qual deu sacrificarse tot a la simplicitat, curant de fei¬ 
en llenguatge breu, elegant y castiç, obra educadora y eficaç, que impres¬ 
sioni l’ànima ingènua dels noys. La Societat Econòmica Barcelonesa 
d’Amichs del País acordà desde llavors, en quiscuna de ses grans ses¬ 
sions anyals, costejar un crescut nombre d’exemplars de les faules d’a¬ 
quest autor, per distribuhirlos en les Escoles Dominicals y de la Casa de 
Caritat, com a premis d’aplicació als alumnes asilats: lloable costum que 
ignorem si persisteix encara. 

Es també digne d’esment l’aplech de faules ilusirades titolat Espejo 
moral, y no ho són menys les coleccions castellana y catalana de Màxi¬ 
mes morals. 

El renaxement literari de Catalunya adquiria de jorn en jorn ma¬ 
jor esplet, y en Felip Jacinto Sala no podia dexar d’aportarhi son tribut 
com a bon català. Dos foren els llibrets de faules que publicà en nostra 
llengua, editats perla Ilustració Catalana; mes en poder d’en Francesch 
Matheu resten' encara avuy una cinquantena de faules inèdites , part 
de les quals figuren en aquest volum de Lectura Popular. Tant de 
bo qu’elles sien de profit pels infants qu estudien y aprenen en la nos¬ 
tra llengua! 

Obtinge en Felip Jacinto Sala varis premis y distincions en certà¬ 
mens literaris celebrats a Reus y en altres poblacions de Catalunya. 

Fou mantenedor dels Jochs Florals de Barcelona en 1868. 

Mori a Barcelona l’any i8qy. 

L’AVESTRUS Y L’ALIGA 


L’Avestrús, trist animal, 
curt d’enginy y nú de gales, 
pregà a l’Àliga caudal 
li dés ses lleugeres ales 
per poder volar ben alt. 

L’Àliga atengué son prech; 
y ell, en son febrós anhel, 
fcaro de soca-arrel, 


fins cregué toca’ab lo bech 
lo gloriós llindar del cel. 

jllusions prompte frustades! 
A les primeres volades 
l’Avestrús caygué aplanat... 
iAb plomes emmanllevades 
no s’hi và a la eternitat! 


LES DUES COPES 

— ,jNo són d’igual cristall exes dos copes? — 
me preguntà ma filla; 

— ^per què. donchs, al polsaries la una calla, 
y l’altra tan fort xiscla? 

— Aquella es plena arran, y aquesta es buyda; 
vetaquí tot l’enigma. 

Y les testes humanes jcòm s’hi semblen! 

— dTambé són cristal·lines? 

— Nó, filla meva, nó; mes fan com elles: 
com més buydes, més xisclen.— 


LA GALLINA PONEDORA 


—Gallineta ponedora 
íper què consirosa’t planys? 
—Per que un’ànima traydora 
burla sempre mos afanys. 


Y es un crim que’m desespera; 
quan escatayno ab més pit, 
l’ou qne fio a la panera 
veig que se’m fon tot seguit. 

i Quina sòrt tan malhaurada! 
me n’han furtat prop de cent. 
—Donques un’altra vegada 
pòrtat més discretament. 
c'No dius que ton cor desitja 
servà’l fruyt dels teus amors? 
donchs no publiquis ta ditxa; 
pòn y ofèga tos clamors. 

Y si no emprens exa ruta, 


serà etern lo teu esglay; 
que la cobdícia es astuta, 
y la enveja no dorm may. 

No incorrèu en la flaquesa 
d’exa Gallina imprudent; 
de vostra glòria ò riqnesa 
no’n feu denteta a la gent. 


LA DESTRAL Y’L SÀNDALO 

Si ab cops crudels al Sàndalo aromàtich 
fereix la Destral, 
ell, en revenja, generós li dona 
son odor fragant. 

Símil d’est arbre, la virtut cristiana 
torna be per mal. 


LO NIN Y’L GEGANT 


Era un gegant: portava per gayato 
en sa mà dreta un arbre corpulent; 
y, sens treva, corria valls y serres, 
ab dalit greu. 

Tot d’una, lo detura en sa carrera, 
un infantó d’ulls blaus y cabell d’or, 
qui: — iEts molt fort? — li pregunta; y ell contesta: 
— Duria un món.— 

Y diu lo Nin:—íVencé may ta bravesa 
altre poder més sobirà?—Nó; may. 

— iY quina lley per ben obrar seguexes? 

—Ma voluntat. 

—Y en be dels desvalguts dquè has fet? <jquè’ls dones? 
—Lo qu’ells han fet per mi; no’ls dono rès. 

—dNo penses que hi hà un Deu que’t mira y jutja? 

—^Un Deu? no hi crech. 

—Ta impietat y feresa m’extremexen... 

^Vols durme a coll, si tanta força tens, 
y dexarme segur a l’altre marge 
d’aquest torrent!— 

L’atleta a tall de llàstima se’l mira; 
mes, donant cumplíment a son desig, 
d’un grapat se’l carrega dalt la espatlla, 
y entra en lo riu. 

iEstrany succés! a cada pas que dona 
creix la corrent, la riba’s va allunyant; 
es més fondo l’abim, les ones bramen 
ab despit gran. 

Y no es mentida, nó; l’Infant que porta, 
suara lleuger, s’ha fet d’un pès enorm; 
l’altiu gegant, ab feix de tanta càrrega, 
se sent confós... 

Ja no pot més; rendit gira la testa, 
y’l Nin mirant, cercat de raigs divins, 
regoneix a Jesús que just li deya: 

—Síes humil; 

síes humil y crèu.—Y de soptada, 
maravellós,. d’allí desapareix; 
y’l marge’s va acostant; s’amansa l’ona; 
minva’l torrent. 

Desde tal fet, aquell gegant incrèdul, 
vençut y arrepentit se feu piadós, 
y passà eternament travers de l’aygua 
els viatjadors. 

Per que al bon Crist dugué damunt la espatlla, 
y humil cumplí designes celestials, 
l’anomenen Cristòfol, y l’Esglesia 
lo té per sant. 

Quant la matèria ò l’ànima amortallen 
malvats instints, innobles sentiments; 
quant la fè falta, y la supèrbia sobra, 
tot treball es inútil jja ho veyeu! 

Mes si l’amor y caritat nos guien; 
si’s nodreix nostre cor d’afectes bons, 
cada petjada que en la vida’s dona 
llega al prohisme un benefici nou. 


LO MIRALL Y’L SABI 

— Jo era ahí’un pobre cristall,— —La força del puliment 

diu la lluna; —y lo treball m’han fet espill de la gent, — 

l’ombra ubaga del plom el sabi modest li diu; 

’han tornat en pur mirall, —les vetlles y’l sofriment 

hont hi fixa’ls ulls tothom. son mes ombres d’argent viu. — 


L’OMBRA Y EL FUM 

—Jo’l sagrat foch tinch per pare,— L’un y l’altre esmenten massa 

diu enorgullit el Fum; de son breç lo noble brill; 

y diu l’Ombra:—Jo per mare qui enfosqueix sa pròpia raça 

tinch la llum.— no es bon fill! 


LA CONCIENCIA DEL CRIMINAL 

—Prudent y solitari, 
en lloch desert, y a l’ombra de la nit, 
dins les fondes entranyes de la terra, 
so amagat el meu crim. 

Cap còmplice que'm venga, 
cap testimoni que’m delati vil... 
l’ull vigilant de la Justicia humana 
burlo; ningú m’ha vist. 

(‘Podria Deu guaytarme 
desde la volta d’aquest cel blavís? 
jNeci temor! Damunt de nostres testes 
no hi hà rès de diví.— 

Axò’l delinqüent deya 
per dar força y conhort a l’esperit. 
jVana ilusió! Maymés, desd’aquella hora, 
pogué restar tranquil. 

De nit, en la foscuria, 
si un instant dorm, desperta espavordit; 
la veu de la conciencia a cau d : orella 
li crida: — Jo t’he vist!— 

La conciencia de l’home es llum interna, 
veu infalible de suprem instint; 

Deu la posà com testimoni y jutge, 
arran, arran del crim. 


EL CANTI Y LO CORTESÀ 


En la ribera del riu un jorn s’estava 
ajupit un Cantiret omplintse d’aygua; 
un Cortesà qu’axí’l veu, ab mofa exclama: 

—Sí qu’estàs assedegat que tant t’abaxes.— 
Mentrestant que’l cavaller axò parlava, 
en carroça resplandent d’or y escarlata 
que tiraven braus frisons, vingué’l monarca. 
Llausenger lo Cortesà llavors s’hi atansa, 
y mogut per l’interès que l’avassalla, 
s’agenolla y humilment besa ses plantes. 

Quan lo rey y son corteig ja s’allunyaven, 
proferia’l Cantiret exes paraules: 

—Ajupintme jo a n’el riu no’m desdorava, 
puix de l’aygua que ab fatich tinch replegada 
ni una gota’n vull per mi; tota es pels altres. 
Mentres tu, mal cavaller, que axí’m befaves, 
tu tan sols t’has humiliat a n’al monarca 
per poder arrambà’ab l’or que té en ses arques.- 


/ 

Prou tenía’l Cantiret rahò sobrada. 
Adular per interès es acció baxa; 
humiliarse per fer be n’es obra santa. 


EL NOY Y L’HOME 

Un bordegàs furtivolment anava 
vorera d’un viver, 

y estant a soles va pensar: — No’m veuen; 

prenem alguns pexets. — 

A força d’enfonzar son braç dins l'aygua, 
pescava als pochs moments 
un animal que li semblà una anguila, 
y era maligna serp. 

A tal aspecte lo seu cor s’esglaya, 
y la rebat furient, 
y vol fugir; més al girarse’s topa 
ab l’amo del viver. 

Aquest li diu:—Lo doble esglay que’t gela 
puneix t’atreviment. 

Calmat, incaut; mes, en ta vida oblides 
exa lliçó d’un vell: 

com al rèptil temut, tén horror sempre 
als mal-adquirits bens; 
pènsa que’i peix furtat, en mà del lladre 
se tornarà serpent. — 


LA FLETXA 

— Miràu mon ardit vol, deya la Fletxa; — 
miràu com fins al cel m’alço lleugera.— 

Y respongué un aucell: No t’envanesques; 
tu puges tan amunt perque t’eleven. — 

A molts que han ocupat regions supremes, 
se’ls pot ben aplicar lo de la Fletxa. 

LO CISNE Y LO CORB 

Per tranquil llach, lo Cisne ayrós rumbeja 
son rich plomatge blanch, 
quan negre Corb, mogut de baxa enveja, 
la terra grata y el cubreix de fanch. 

L’au d’Apolo, malgrat semblant ultratge, 
no pert lo candor seu; 
enfonza en l’aygua son tacat ropatge, 
y torna a exir puríssim com la neu. 

Es Cisne en llach serè l’ànima pura; 

la injuria,’1 Corb ruhí; 
per desllustrar d’aquella la blancura, 
es impotent lo glop del seu verí. 


L’AMOR Y LA RAHÓ 

Units com germanets en sa infantesa 
l’Amor y la Rahó, 

diu que trescaven pels jardins de Xipre 
y pels ombrívols boschs; 
y allí, en la plenitut de sa ignoscencia, 
tot alegria’l cor, 

gayre be cada jorn, per delitarse 
creaven un jòch nou. 

Cupido, per aquexes sutileses, 
prou n’era d’enginyós. 

Ell inventà’/ Puput. Una vesprada, 
en tant que’l rossinyol 
omplia d’armoníes les arbredes 
ab son refilar dolç, 
a sa amiga digué: — Farèm palletes: 

la llarga du la sòrt.— 

Y jmirèu quina pífia! la més curta 
li va tocà’a l'Amor. 

Conqueridor de cors, y avesat sempre 
a dominarho tot, 
no s’ajupía a perdre, rondinava, 
se feya’l revoltós. 

Mes al fi la Rahó pogué convèncer 
al toçut infantó; 

y tapantli los ulls, que no rebien 
ni mica de claror, 
de puntetes després ab gran sigilo, 
fugi lluny d'aquells llochs. 

Lo burlat nin la cerca a les palpentes, 
atent 3 . tot remor; 

corre planes y valls, vergers y selves, 
cridantla ab desconsol. 

—Vína,—li diu;—arrèncam exa vena 
que m’omple de foscor; 
lliura ma vista de tan negre núvol; 

dòlte de sa presó...— 

Inútils clams. L’Amor desd’aquell dia 
corre ceguet pel món, 
y no ha pogut may més, en sa carrera, 
juntarse ab la Rahó. 


L’ALOSA Y LO ROSSINYOL 


—Rossinyol,—deya l’Alosa ab quexa greu;— 
quan veus que mentres refilo m’enlayro al cel, 
dcòm es que, injust, no aplaudexes lo merit meu? 
—Es que de tant que t’enfiles jo no t'entench.— 

De poetes com l’Alosa be’n conexeu; 
de tant que l’estil remunten ningú’ls enten. 


EL GALL Y’L MERLOT 


Presoner en gavia d’or, 
ab veu dolça’l Merlot canta, 
cada cant que dona al vent 
es un sospir d’anyorança. 

A l’escoltar son trist plany 
es axis que’l Gall li parla: 

—A ta baxesa servil 


ique be los grillons li escauen! 
Mentres pels espays les aus 
gayes estenen les ales, 
mentres en riuets d’argent 
son lleuger plomatge banyen 
y en lo fons d’agradós niu 
se besen enamorades; 

arraulit y concirós, 
dins lo cercle d’exa gavia, 
t’estàs de pena migrant 
perque la esperança’t manca. 
iY encar goses refilar 
cantarelles de llohança, 
himnes de tendre dolçor 
per dar gust al qui’t maltracta? 
Jo, més digne, y més altiu, 
no saludo sinó l’auba, 
que may incensí a ningú, 
ni may prestí vassallatge. 
Lliure divago per l’hort 
ò’is vinyats de l’encontrada; 
so sultà en lo meu corral, 
y tinch un serrall que espanta: 
tot femelles cap de brot 
que aletejant m’afalaguen. 
íVida sense llibertat? 
iha d’esser ben malhaurada! 
iY la vida sense amor? 
iquína vida més amarga! 


Llènça, llença, malestruch, 
la vil cadena que arrastres, 

6 préga a Deu que’l milà 
faça presa en tes entranyes.— 
L’aucellet, que begué a doll 
tot lo fel d’exes paraules, 
parà de sobte’l seu cant 
y enfonzà’l cap sota l’ala: 
volia escondir sos ulls 
perque’ls mullava una llàgrima. 
Però mireu lo que són 
les altiveses humanes: 
cap al tart s’ohí a la cort 
crits de dol y esbatechs d’ales; 
y a l’endemà dematí, 
qu’era festa assenyalada, 
ben rostit diu qu’era’l Gall, 
y’l Merlot cantava encara. 

Los qui feliços viviu 
no insulteu may la desgracia, 
que de la ditxa’l pur cel 
també pot ennuvolarse. 


EL XALAN, EL POLLÍ Y'L BOU 

—Ja us lo podeu mirar,—deya un gitano 
que, com tots, feya ofici de xalan:— 
iqaín bell pollí! No n’hi hà, en tota la fira, 
altre de més galan. 

Toquèuli’l pel; c’vritat qu’es una seda? 

Bons cascos, ben plantat, ni un grà en la pell; 
per lo treball no hi hà lleó que’l guanyi, 
v es manso com l’anyell.— 

Tot orgullós y satisfet el Burro, 
al sentir que’l retraten tan a gust, 
adreçant les orelles, diu molt serio: 

—Avuy mon amo es just. 

—jAh, tonto!—digué’l Bou, que allí’s trobava:— 
humil y lleig, malfiat del Xalan; 
ell t’ha dut al firal perque’t vol vendre; 
per xò t’alaba tant.— 

LA VINYA 

Aquella vinya que al mirars podada 
ahí’s desfeya en plors, 
per la coysor del ferro renovada, 
avuy trau fruyts millors. 

Infants que pel rigor que vos apliquen 
també en plors vos desfeu, 
si exos càstichs avuy vos mortifiquen, 
demà bons bruyts traureu. 


LO PARCER Y LA VACA 

La Vaca que possehía Blay, lo Parcer, 
de bon grat sempre li dava tota sa llet. 

Estacada, y en estable bo y escurat, 
la trista bèstia emmagría; Blay era avar. 

— Rès de llàstima pels altres, —deya’l coquí;— 
qui reb molt y no don gayre ve que’s fa rich.— 
Un jorn ab dos grapats d’herba n’entra al corral 
hont la Vaca defallia morta de fam. 

Tement pèrdrela, s’alarma, s'hi penja al coll, 

— Pobreta meva, encoràtjat, — li diu plorós; — 
d’avuy avant, crèume, hermosa, no’t cal patir; 
de pinso, sòrt que me’n vulles fins a desdir.— 

La Vaca, a qui repugnava tanta ficció, 

—Prou afalachs,—li contesta;— ja sé què vols: 
múny la escassa llet que’m queda, y, per pietat, 
que no’m jurin los teus llavis més amistat. — 

Eix Parcer es l’avaricia, l’avaricia sense cor, 

que a ses víctimes les dexa no més qu’ab la pell y l’òs. 

L’ASE Y LO CAVALL 

Vora’l molí de vent, que llest voltava, 
digué l’Ase al Cavall: 

—Aquestos espantalls en forma d’aspes 
me semblen ben extranys; 
ia què empaytarse l’un darrera l’altre, 
si no s’atrapen may? 

Y ïquín be fan, ni quin profit reporten 
ab tant de voltejar? 

— Segons suposa l’amo, ei£ armatosta 
serveix per moldre’l blat; 
axí obté la farina...—La farina 
se fa dins del casal, 
y axò es de mur enfora; <no conexes 
que estàs desbaratant? 

— Donchs ell, que semblant màquina governa, 
sabrà sa utilitat; 

son ús diu qu’es antich. — Y <jaxò què proba, 
Com més antich menys val. 

— Be, be; lo que no entench no ho qüestiono. 

— Donchs, jo ho vull disputar; 
perque’ls homes, ab tot y sa supèrbia, 
fan grossos disbarats; 
y eix invent estrambòtich, no cal dirho, 
es dels més garra fals. — 

Axis, porfiat, sol discutirne l’Ase 
enfront de tot arcà; 
lo sabi, abans d’aventurà’un judici, 
s’estima més callar. 


PERLES Y OR 

Un passatger al veure qu’al peu d’aspra montanya 
munió d’obrers intrèpits rompien durs penyals 
y fossos profundíssims obrien sota terra, 
a força de suades y de constant treball: 

— <jQ.uín ilusori premi,—digué,—exos homes busquen 

qu’axís insensats lluyten ab tan penós esforç? 
tQuína riquesa esperen, si tot es roca viva? 

—Nó, nó,—li respongueren;—axò són mines d’or. — 

Lo viandant llavores, camina que camina, 
n’arriba a l’hora baxa ribera de la mar, 
y a l’ovirar atònit qu’ardits buços se llancen 
serens en sos abismes, que may ningú ha sondat: 

—<íPer què exos folls,—exclama,—per què en boja fal·lera 
provoquen les onades que ronquen ab despit? 
íPer què per cullir sorra ò arreplegar petxines 
en exa immensa fossa s’exposen a morir? 

— Millor empresa’ls guia,—uns pescadors contesten;— 
braves estan les ones, plè de perills lo golf; 
no obstant, dexàu que lluytin; prou saben ells de sobres 
qu’aquest mar espantable té perles en lo fons.— 

Minayres de la Ciència, no abandonèu l’escoda; 
cultivadors de lletres, no us desfallesca’l cor; 
si esculls la mar ne tanca, també té riques perles; 
si la montanya es dura, també té mines d’or. 


L’ALIGOT 

Un Aligot altiu, cobert apenes 
de tendre plomissol, 

volgué enlayrarse fins a dalt dels núvols 
y allí esguardar de fit a fit el sol. 

Sa mare li advertí:—Tan gran empresa 
en tu es temeritat; 
déxa créxer tes ales.—Impossible; 
jo vull atravessar la immensitat.— 

Y axò dient, a los espays se llença, 
y quan se creu més fort, 
just hont cercava llibertat y glòria, 
trobà, mesquí, sa prematura mort. 

Si a esferes immortals vols remuntarte 
joh poeta novell! 
déxa créxer tes ales, ò t aguarda 
la trista sòrt del desvalgut aucell. 

L’HORISONT 


L’Horisont, a totes hores, 
somriu al nostre davant; 
l’home’l veu, l’admira, hi corre; 


més no’l pot atènyer may. 
Es com la ditxa en la terra, 
tot rient se va allunyant. 


LA SELVA 


—jDespay!—lo vulgo neci cridava a un ardit jove;— 
no entreu en exa Selva, qu’espanta sa foscor; 
mirèu qu’a totes hores fera serpent hi xiula, 
mirèu que nexen punxes dessota de ses flors.— 

Mes ell, que lluny ovira, malgrat l’espès brancatge, 
lo brill de la ginesta que ab tant dalè ha buscat, 
afronta la serp brava, trepitja les espines, 
y allà al fons de la Selva cull lo ramell daurat. 

La Ciència es exa Selva; té punxes eriçades; 

té l’hidra de l’enveja que xiscla de rencor; 

però pels cors que l'aymen y entre’ls perills la cerquen, 

al fons de ses entranyes té sempre un ramell d’or. 


LO PASTOR Y LA CABRETA 

iPobra Cabreta! en un excès de furia, 
sens mica de rahó, 
d’un cop de vara li rompé una banya 
l’empederdit Pastó’. 

Mes sobte, ell, comprenent sa malifeta, 
y al vèurela sofrí’: 

—Si axò—deya—’s sabés en la masia, 
iay desditxat de mi! 

Per Deu, per Deu, Cabreta, tu que ets hona, 
perdónam tan dur fet, 
y júram que, per l’amo, aquesta falta 
serà sempre un secret.— 

— Faré lo que tu vols; mes <còm s’amaga 
un dany que es tan patent? 

íNo veus qu’encara que la llengua ho calli, 
mon front ho està dient? — 

Parodiant lo fracàs de la Cabreta, 
se pot dir ab rahó 

que falta que’s comet... aquí en la terra, 
no l’esborra’l perdó. 


L’HOME Y LA SERP 

L’Home digué a la Serp:—Vibra de mala mena, 
si’t dono a beure llet c perquè m’escups verí? 

—D’eix vici—ella respon,—ta raça n’està plena; 
sempre l’ingratitut s’ha comportat axí.— 


LO TIGRE Y L’ESQUIROL 

Viu, alegre, estordit, dalt d’una alzina 
trasteja l’Esquirol, 

mestrestant qu’ajagut, sota de l'arbre, 
el Tigre dorm. 

De sobte,’l pobre animalet rellisca 
y cau, per sa dissort, 
damunt el Tigre, que, rugint feréstech, 
s’alça d’un bot. 

Quan l’Esquirol se veu davant la fera, 
tot tremolant de por, 
les mans encreua, s’agenolla y clama: 
— Pietat, senyor! 

— jMiserable! Si sabs que may sossego, 
dper què torbes ma sòn? 

Vuy ta imprudencia’t costarà la vida. 

—iPríncep, perdó! — 

Lo Tigre’l mira y son despit enfrena. 

— Te’l concedexo, donchs, 
ab una condició.—Digàume quina; 

vos plauré en tot. 

— Que’m digues lo secret d’exa alegria 
que fa tan bells tos jorns, 
que’t fa sempre saltar de branca en branca 
tan joguinós; 

que’m digues el per què mon cor s’omplena 
d’aquesta gran tristor 
que nit y dia sempre’m neguiteja 
y’m té febrós. 

iPer què jo m’aburrexo y tu disfrutes? 

c Que’m val ser poderós? 

— Si’m trobés dalt l’alzina, us ho diria. 

—Tórnahi.—Ja hi soch. 

No sé si estich segur sobre exa branca; 

lïns desd’aquí us tinch por. 

— Revèlam la vritat, y enllestèix prompte; 
menos rahons. 

— Les febles bestioletes de ma raça 
són ignocents com jo: 
la ignorància del mal es nostra ciència; 
ella’ns fa bons. 

Vos cerqueu, sanguinari, entranyes vives 
per devorar feroç; 
jo del fruyt y la fulla que recullo 
ne dono a tots. 

Vos pels remordiments que vos acossen 
vetlleu sense repòs; 

jo ab la conciencia nèta, sempre’m gronxo 
en somnis d’or. 

Vos aborriu, jo en estimar al pròxim 
xifro tot lo meu goig. 

Fer be en la terra es la suprema ditxa; 

donchs, fèulo vos. 

La virtut es font dolça d’alegria; 

l’amor sol trobà’amor. 

Exa moral me la ensenyà mon pare. 

Príncep, seguíula: es la moral del cor. — 

Malgrat semblants consells, avuy lo Tigre 
encara es sanguinós. 

Be prou l’adagi ho diu: «Geni y figura, 
fins a la mort.» 

LO DIABLE Y LA GELOSÍA 


—So germà dels angelets,— 
clamava ab orgull el Diable. 
—Mes ells són sers celestials, 
fidels missatgers de gracia, 
y tu ets lo mal esperit, 
autor de dols y de llàgrimes. 

—So germana de l’amor,— 
la Gelosia exclamava. 


—L’amor té origen diví; 
tu tens d’infern les entranyes; 
tu’t nodrexes de rencors; 
tu vius de crims y venjances.— 

Si be’s calcula, <jno es cert 
que tenen bona semblança 
la Gelosia y l’amor 
ab lo Diable y los àngels? 


LA GATETA Y LO MASTÍ 

—M’obriren d’una trampa la portella, 
signantme que cacés un ratolí; 
m’hi atiaren després; jo era novella, 
y ab tot y esser novella, me’l crospí. 

Llavores tots, jquín modo d’aplaudí’! 

L’ensendemà trobí la gavia oberta, 

y’l verderol pugnant per escapà’; 

lo devorí; ni temps de respirà’; 

mes tan bell punt sa mort fou descoberta, 

iquin odi a mi! Tothom m’assarronà. 

Sobre eix fracàs, durant una setmana, 
oculta en la cendrera, he meditat, 
y d’enuig y tristor fins he plorat... 

Si axis se porta la justicia humana, 

què s’han fet, donchs/les lleys de l’equitat?— 

Un Mastí vell, d’esment y de malicia, 

— Gateta,—li digué,—conformació: 
sovint, en aquest món, d’hont ets novicia, 
empunyen lo capritxo y la injustícia 
lo sagrat atribut de la rahó. — 

L’ETZAVARA 


— Malhaja ma sòrt avara; 
a totes vos veig florí’, 
y jo no tinch flor encara. — 
Axò’ls hi diu l’Etzavara 
a les plantes del jardí. 

Y axis dèu anys, indiscreta, 
segueix malehint sa sòrt, 
y als dèu anys, per sa dissort, 


obté una sola floreta, 
y ab la floreta la mort. 

Aytal febre embriagadora 
be podeu dir qu’a tot’hora 
abrusa a l’home també, 
puix sovint lo cor anyora 
allò que menys li convé. 


L’AVAR Y’L RIU 

Un manantial puríssim brollava d’una serra, 
que destriantse alhora en brins de clar argent, 
los prats richs de floretes, los camps rublerts d’espigues, 
seguint son curs benèfich, regava abundantment. 

Ab cara secallona, mirada esporuguida 
y vesta apedaçada, vorera d’aquest Riu, 
un Avar, miserable tot estrenyent la bossa 
de dobles d’or prenyada, estes paraules diu: 

—^Per què’l caudal no serves de tes fecondes limfes? 
<Per què, prudent, no caves dessota d’aquest mont 
un ample receptacle, desanthi les riqueses 
que ab pròdiga abundancia tan mal llançades són? 

Si tanques exes aygües y en elles t’emmiralles, 
te gosaràs, com goso contant jo’ls meus escuts; 
los camps y les floretes, per quins tant te corseques, 
íseràn per tu altra cosa qu’un cau d’ingratituts? 

cjo almoyna per los pobres? Que tresquin y feynegin; 
massa suors me costa lo podi que he arreplegat; 
seguèix mos consells sabis, riuet; jtot pel be propi! 

— Consells d’un egoista. iQue poca caritat! 

No vulla Deu qu’imiti tes obres inhumanes. 

?Fer mos tresors estèrils? jMalaguanyats tresors! 

Jo dexo qu’a doll corren y calmen les miseries 
que’l sèch istiu escampa ab sos ardents calors. 

Y quan les flors esclaten y les espigues granen, 
y quan en mi s’abeuren los tendres moxonets, 
mogut d’orgull ben noble, mormolo d’alegria, 
y’m sembla un excels trono mon bell llit de palets. 

Sens mi, jlassetes plantes! de set se moririen; 
gojós sangro mes venes, les obro a gratsient; 
quan tornaran les pluges, en santa recompensa, 
per cada gota d’aygua lo cel me’n darà cent. — 


LA RUDA Y LO PAPALLÓ 

Un jorn la Ruda al Papalló li deya, 
gronxant ses flors daurades: 

— Hermós Papallonet çper què en mes fulles 
no’t vens a posar ara? 
dPer què si, embadalit, beses la rosa, 
lo gessamí y 1 acacia, 
essent d’amor tan pròdich, ni sisquera 
una carícia’m guardes? 

— Jo no’m vull envilir, — l'alat insecte 
respon ab arrogancia;— 
équè’s diria de mi, rival del zèfir, 
si, neci, desllustrava 

mon bell ropatge ab lo contacte innoble 
de tan grossera planta? 

Déxa que, lliure, al vol dels meus desitjós, 
corri per l’ampla plana; 
déxa qu’aspire, ardent, les flors més belles 
y de més bona saba. 

— A fè, qu’en altre temps, quan per la terra, 
vil cuch t’arrocegaves, 
y ab mes sabrpses fulles te nodries, 
no n’eres fer com ara 
per oblidar, ingrat, los beneficis 
que generosa’t dava, 

per renegar, a l’enlayrarte frèvol, 
de ta materna raça. 
iPapalló enorgullit, més te valdria 
no haver tingut may ales! — 
Vingué la nit, y quan les flors clogueren 
los purs, flayrosos calzes, 
l’insecte altiu, frisós de més grandeses, 
entorn la llum volava; 
la flama l'abrusà... Ses ales belles 
tot cendres s’han tornades. 


iSerà que’l cel va castigar l’insecte 
per sa supèrbia vana? 


L’ACACIA Y LO DALL 

—jPer què tan crudelment mon cor ferexes?— 
trista PAcacia preguntava al Dall; 
y ell deya:—Sens mos colps, tes fragants gomes 
no brollarien may. 

Jo’t regenero avuy. jProu que la glòria 
compensarà tos planys! — 

Mon ànima al Dolor li preguntava: 

—dPer què ab inica mà’m colpeges tant? 
Sofrèixme,—respongué,—ja obtindràn premi 
tes llàgrimes de sanch; 
benhaurats ne seràn aquells qui ploren! 
diu l’Evangeli Sant! 


L’ANYELLETA Y LO CAVALL 

La tendre Anyelleta, fugint del remat, 
morí trocejada pels peus del Cavall; 
aquest no’n té culpa: fou sols un etzar; 
mes, culpa ò no culpa, be prou que se'n plany. 
— Axis que la pobra creuava’ la vall, 

furient, casi cego, passí galopant; 
de sobte ensopego; sentir crech un jay!; 
detinch ma carrera; Deu meu! ja era tart: 
ila trista Anyelleta n'estava expirant! 

Després d’aquell dia, may més he trobat 
ni bri de sossego, ni gota de pau.— 

Lo Llop, que l’escolta, li diu al Cavall: 

—Y déxat d’escrúpols, no síes estrany; 
dmatar bestioles? axò ho faig tot l’any; 
corral que saquejo, iay pobre corral! 
ja’t dich qu’al sortirne no hi canta cap gall. 
ijLes víctimes ploren? ploreu; axò ray; 
jo vaig a la meva, m’atipo de carn. 

Si vens a ma còva, veuràs quin exàm 
de fresques despulles, de pells d’animal, 
de plomes per terra, de taques de sanch. 

Y rès m’acongoxa; si soch criminal, 
no’t creguis que’m pesi; m’estich revenjant 
de la guerra crua que’ls homes me fan. 

Mes jey! també vetllo, perque al cap de vall, 
qui viu de rapinya dèu ser vigilant. 

Feréstech, carnívol ans qu’esser honrat, 
y’l cuch rosegayre no’l sento jo pas.— 

Lo poltro contesta, tan trist com irat: 

—<|Es dir que’ls escrúpols són més ò menys grans 
segons la conciencia que resta al culpat? 
iPels cors més infames, ni pena ni dany? 
jLley trista!—Donchs mira: segueix lo meu plan. 

—cjo inich? Ans de serho, que’m cremi un mal llamp.— 

]a heu vist còm parlaven lo bo y lo malvat; 
escrit cada hu porta son do natural: 
lo Llop vil civisme, noblesa’l Cavall. 


LOS ARBRES 


Pegàu ullada en los arbres, 
y veureu que’l més caduch 
du en sa soca la vellesa, 
y en son cap la joventut. 


iQuants sabis hi hà d’exa mena! 
en tronch vell y decaygut, 
una pensa fresca y jove 
y abundor d’hermosos fruyts. 

LA VIRTUT Y’L CRIM 

A la Virtut y al Crim, cert jorn, un sabi’ls deya: 

—Un paregut instint us dona germanor; 
us amagueu del sol, per més que no m’ho creya; 
dper què fugiu sa llum?—Jo per modèstia ho feya,— 
respongué la Virtut; y’l Crim:—Donchs, jo, per por. 


LLETRA EN ELS ARBRES 

Si en l’escorsa dels arbres s’hi graven lletres, 
quant ells crexen, idèntiques van crexent elles, 
y com més temps s’escorre molt més s’hi arrelen. 

La educació, en la infancia, que be s’hi assembla! 
Les impresions rebudes en edat tendra 
també se fortifiquen y ab l’home crexen. 
jBenhaja’l qui les porta de bona mena! 


L’INSECTE Y 

Estava la pobre Efimera 
prop de finar, 
mentres del sí d’una pedra 
surtí'l Gripau. 

Ell diu: — ^Nascuda a l’aubada 
mors cap al tart? 
ïQue feble y breu es ta vida; 

qu’es trist ton fat! 

Y’l do que jo possehexo 
que n’es de gran! 

Reclòs aquí en fret retiro 
passí mil anys. 

<no es cert que ma ditxa enveges? 

— Nó; no es vritat; 
jo conech afectes tendres 


LO RÈPTIL 

que tu no sabs. 
íHas percebut les dolçures 
de l’amor?—May. 

—tDe l’amistat? — Tampoch.—Donqi 
<què has fet, Gripau? 

— Rès.—Ta vida es un problema; 

4 un cas estrany. • 

— Sol, amodorrit, immòvil, 
jau que més jau, 
ni temps, ni llum conexía; 

ni goig, ni dany. 

— Y vols que ta sòrt envegi, 
desventurat? 

En mig ma breu existència 
que tatxes tant, 

l’amistat y l’amor foren 

mos bons companys; 
gosí’ls sentiments més tendres, 
probí’l treball, 
y dexo fills que ma casta 
perpetuaràn; 
una vida aprofitada 
es lo que val; 


més he viscut jo en un dia 
que tu en mil anys.— 

Clucà’ls ulls llavors l’Efímera, 
y’l coll torçant, 
donà, ben aconhortada, 
l’últim badall. 


BOMBOLLES 


Les campanetes d’aygua de pluja, 
son totes elles pur inflament; 
naxen y lluen; mes es per fondres 
en un moment. 


Glòries y alteses d’aquesta vida 
que axí, envanides, també brilleu, 
sou exes tristes, fràgils bombolles; 
sou aygua y vent! 


LA COLOMA BUSCANT MARIT 

<;Per què suspira la Colometa? 
la Colometa pidola espòs, 
lo Gall hi corre:—<|Voleu calmarne 
l’ardenta febra que’m crema'l cor? 
jo so en la terra l’heralt de l’auba; 
so gentil moço; so brau y fort. 

—Vostra inconstancia me mataria, 
anàu; jo cerco marit millor.— 

Del cel devalla l’Aliga altiva: 

—Lo meu imperi no té horisonts; 

les aus sens nombre que’ls espays solquen 

vos diràn reyna si meva sou. 

—L’amor menysprea vanes grandeses; 
fugiu, jo cerco marit millor.— 

Lo Pago arriba y al sol desplega 
son preuat vano de mil colors: 

—Emmaridàuvos ab mi, Coloma, 
y aquestes joyes seràn per vos. 

—Guardeu, fantàstich, los flochs y gales, 
per coloraynes no vench l’amor.— 

Sortint llavores de dins l’arbreda, 
ab veu poruga digué’l Colom: 

—Casta aucelleta <jvols estimarme? 
jo no tinch regnes, ni tinch tresors. 

Mes per penyora de ma tendresa, 
te donch desd’ara tot lo meu cor. 

— jAy! vína vína;—li respon ella, 
ses blanques ales batent de goig,— 
ja que tu coves sentiments tendres; 
tu sols pots ésser lo meu espòs. — 

Preferiu, nines, sempre en lo nuvi 
les delicades prendes del cor; 
preneu exemple de la Coloma: 
l’amor, ninetes, sols viu d’amor. 


LO MERLOT Y L’ORONEL 


N’encontrà la gavia oberta 
lo Merlot; 

y volant, volant, feu via 
cap al bosch. 

Just hi es, d’aucells ja’n troba 
bell estol: 

verderolets, cadarnines, 
rossinyols. 

Los refilets que donaven, 
jquín primor! 

Mes ell diu que, en sabiesa, 
venç a tots. 

Essent catiu li ensenyaren 


quatre mots, 

y ara xerra, sense treva, 
tot lo jorn. 

L’Oronel li digué un dia: 

—Companyó, 

jo, que en llargues correries 
rodí’l món, 

sé qu’es prenda, la prudència, 
que val molt. 

Crèume, donques, déxa d’ésser 
tabalot: 

tén entès que «qui molt parla 
pensa poch».— 

LA GRANOTA 

Li arrancaren lo cor a una granota 
y ívoleu un miracle més estrany? 
l’ensendemà saltironava encara 
vorera de l’estany. 

jAlenar sense cor!... — No es cosa nova; 
ni es tampoch esclusiu d’exos rèptils; 
jo conech a molts homes que no’n tenen 
y viuen ben tranquils. — 


LA GARSA 

La Garsa que’s criava en la masia 
passava gayrebé tot lo sant dia 
critiquejant; 

motejava de ruca la somera, 
a la gata de lladra y lleminera 
al goç de dormidó’y poch vigilant. 

Y aburría la vaca per pausada, 
y trobava l’haqueta entremaliada 
y’l poltro guit; 

lo gall era superb, la mula mossegyare, 
lo mico indecorós, la tórtola plorayre; 
tothom, tothom per ella era mal dit. 

Cansada la mestressa de sufrirla, 
un dia d’improvist va despedirla 
dihentli axò: 

—Qui s’empenya en trobar a tots culpables, 
es evident que cerca altres semblables 
per sa conducta disculpar milió’. 

Si al costat teu tota honra fou malmesa, 
si mon argent, ni dins de l’arquimesa 
ha estat segú’; 

si solsament atens a ta corpenta; 

quí més desvergonyida v més dolenta, 
Garsa infeliç? dqui més lladre que tu? 

Vés, y no tornes pas per casa meva; 
la que tan falsos testimonis lleva 
y escup verí, 

la que abrigant un ànima mesquina 
fereix als més honrats y’is acrimina, 
té cor ben vil; no es digne d’està’aquí.— 

Consemblant fet no us pasme gens ni mica; 
d’aucells murmuradors per tot n’hi hà 
desde que món es món, «sempre critica 
qui té més que callà 


LO REY Y’L CORTESÀ 


A son monarca’l cortesà li deya, 
mostrantli unes monedes:—Gran Senyor; 
^perquè en vil coure vostre nom gravàreu, 
com lo gravàreu en les peces d’or? 

La grandesa demana metall digne. 

—Plaume seguir la lley del Pare-Etern; 
igual du imprès son nom lo gra de sorra 
que’l sol que vest de llum lo firmament. 


LA VIOLA Y LA MADUXA 


dintre’l reclòs d’un jardí 
disputaven dos vehines 
just apuntava’l matí. 


Ab maneres no prou fines 


tinch dolcíssima fragancia, 
tinch fama d’esser gentil. 
Fins enjoyo la hermosura, 
y so honor del tocadó’... 


so modesta com ningú: 
m’amago sota l’herbeta 
tenint més mèrit que tu. 


—Maduxa,—diu la violeta,— 


quin sér cria, donchs, natura 
més agradable que jo? 


—De que sigues tan bonica 
—la maduxa respongué— 


Y no t’ho dich per jactancia, 
puix ja sabs que soch humil; 


no ho dubto pas, gens ni mica, 
fa temps, Viola, qu’ho sé. 

Ton encís y bells perfums 
com tothom los so admirat; 
mes si’t vas donant tants fums, 
<;quí creurà en ta humilitat? 

Si la defensa es permesa, 
dech dirte, en abono meu, 
que de dolçó’y gentilesa 
a dojo me’n donà Deu. 

Y pènsa, ja que'm fustigues, 
que jo encloch un altre do, 
y es, que mentres tu’t mustigues 
y fas nosa al tocadó’, 
en taula ben opulenta 
lluhint púrpura real, 


so jo la fruyta excelenta 
que copdicia’l comensal. 

La flor, crèume, es cosa fútil; 
lo fruyt es més profitós; 
tu ets agradable, jo útil; 
equina es mellor de les dos? — 
Satisfeta y envanida 
després deya mentalment: 

— Ja li so tancat l’exida; 
íquí combat mon argument?— 
Quan alçantse la Viola, 
damunt l’herba, diu llavors: 

—Tu dones gust a la gola; 
jo valch mès: delecto’ls cors.— 


LES CIRERETES 

Jesús en Galilea marxant junt ab Sant Pere 
topà ab un ferro rònech vorera del camí; 
era una ferradura perduda entre l’arena; 

Jesús humil baxantse solícit la cullí. 

Sorprès de semblant acte l’Apòstol l’interroga: 

—Per cosa tant inútil, Senyor, vos ajupiu?— 

Jesús no li contesta; se’l mira ab ulls piadosos, 
y prosseguint sa ruta fins sembla que mig riu. 

De sobte passa un rústech que ab lo burret que mena 
tragina fruyta a vendre al mercadal vehí; 

— Company,—li diu a Crist,— ^me dau la ferradura 
per eix puny de cireres?— Jesús li diu que sí; 
y tot seguit se serva lo fruyt dintre la mànega. 

Lo bon pagès s’allunya, del cambi satisfet; 
l’Apòstol que camina darrera del seu Mestre, 
al pich del sol que crema s’està abrusant de set. 

Jesús, a curta estona, ne llença una cirera, 

(com a revenja justa semblant àrbitre escull,) 
y ab gran dalè Sant Pere que humitejar desitja 
sa ressecada gola, s’ajup y la recull. 

L’una darrera l’altra, cabal una dotzena 
d’aquelles cireretes Jesús ne va tirà’, 
y per xupà'l such d’elles ben copdiciós l’Apòstol, 

també, d’en una en una, totes les replegà. 
Llavors lo diví Mestre li deya al seu dexeble: 
—En eix impensat acte bona lliçó has après; 
no una, dotze voltes t’he vist humiliarte; 
per fútil que parega no’s dèu desdenyar rès. — 
Y ab un accent dolcíssim després li repetia: 

— líNo veus com aquell ferro tenía’l seu valor? 
la previsió, en la terra es la salut del sabi; 
d'avuy en avant, Pere, síes més previsor. 


PASSAT Y PRESENT 

Trobantse junts, en certa escrivania, 
conversaven ahir dos Almanachs; 
era d’enguany lo de cubertes noves, 
l’altre, de l’any passat. 

—íQuín delicte he comès, — aquest clamava, — 
que tots, al vindré tu, m’han oblidat? 
abans, gojós me contemplava l’amo, 
y ara ni’m vol mirar. 

En tu, tan sols en tu, sos ulls se fixen; 
y’t cerca y t’afalaga ab daler gran, 
y fins consent que’ls corchs a mi’m roseguin; 
ia mi que’l serví tant! 

— Consolat, mon amich, d'aytal mudança;— 
respon l’altre,—ton temps ha terminat; 
vas molt endarrerit; <jveus? som dimecres, 
y tu estàs en dimars. 

Jo marxo ab lo present, com tu abans feyes; 
m’estimen perque’ls soch d’utilitat; 
quan yegin qu’he cumplert mes dotze llunes, 
també m’aborriràn. — 

En aquest fràgil món tot muda y passa; 

lo calendari nou digué vritat; 

quan dexem d’esser útils iquína paga! 

iper tot arreu ingrats! 

L’hermosura, tan bell punt es marcida, 
la grandesa y poders enderrocats, 
l’obrer caduch... tots tenen una historia: 
tots són vells Almanachs. 

L’ESCULTOR Y LA ESTÀTUA 


Conten que cert escultor 
feu una estàtua de marbre 
que després que l’esculpí, 
resultà escassa de talla. 

— dQuè faré, què no faré 
per esmenar semblant falta? — 
Ell que la posa damunt 
d’una elevada peanya. 
iQuína crítica llavors... 


may que l’hagués enlayrada! 
Desd’aquell seti eminent 
tots la trobaren més nana. 

De molts necis y pedants, 
be’s pot dir lo d’exa estàtua; 
tant com s’alcen en honors, 
nos semblen més curts de talla. 


L’INTRIGA Y LO MÈRIT 

—dHont va l’Intriga, —digué lo Mèrit,— 
hont va l’Intriga corrent pel fanch? 

—Vaig al darrera de la Deesa, 
de trenes rosses, peuets alats, 
que, bo y cegueta, roda que roda, 
n’es domadora del be y del mal. 

—dEs la Fortuna? 

—Sí; la Fortuna. 

— Rica conquesta si l’atrapau. 

—^Y vos? 

—Jo a l’ombra d’aquexes murtres 
y llors que enrotllen lo meu casal, 
tranquil l’aguardo; si es de bon ésser, 
més tart ò d’hora prou que vindrà. 

—Deu que us ajude, —li diu l’Intriga; 
y sonrisenta se va allunyant, 
la testa baxa, la vista inquieta, 
dels llochs fangosos del caminal. 

Passen pochs dies y la Fortuna 
profit y honra do a l’intrigant; 
molts anys s’escolen y entre les murtres 
encara’l Mèrit la està esperant. 

LO LLAPIDARI 
Tenia un llapidari 

dos pedres, ben distintes per guarnir; 
n’era l’una l’estràs, alhaja falsa; 
l’altra, un diamant puríssim del Brasil. 

Per dar vàlua a n’aquella, 
ab baga d’or, preciosa, l’enriquí, 
y al diamant, que en son sí l’esplendor duya, 
li fa d’argent un cercle molt senzill. 

L’artífice pensava: 

abdós joyes vendré ab aquest enginy; 
per son esplèndit guarniment la falsa, 
la bona per son mèrit exquisit. 

Després somrient, deya: 

—Axò en lo món no es nou, tothon ho ha vist: 
la vana fatuitat rumbejant gales, 
y’l talent, casi sempre, mal vestit. 


LO NOY Y’L CORN MARÍ 

Encontra un noy, damunt la xemeneya, 
un corn marí 

que en altre temps, allà en llunyana platja 
l’ona escupí. 

Se l’aplica jugant, sobre l’orella 
y l’ou brunzí’. 

—iD’hont ve eix remor estrany que tant m’admirar 
— digué entre sí. 

—Es la veu de la mar—lo com contesta — 
que ronca axí; 

son puríssim recort, a totes hores, 
ressona en mi. — 

jCòm l’eco de la patria, en nostra absència, 
se fa sentí’! 

jY l’ànima, lasseta, còm se sembla 
al corn marí! 

LA VERITAT EN TRAJO DE FAULA 

Del cel nueta n’he devallat 

y’l mòn al veurem s’ha esgarrifat. 

Creyent los homes que’l mirall meu 

posava’l vici sempre en relleu, 

se declararen mos enemichs, 

y’is vells y’is joves y’is grans y’is xichs, 

tant m’aborriren (bona com soch) 

que no’m dexaven entrar en lloch. 

Gaya disfreça me so vestit, 

y aquesta treta m’ha reexit; 

fins lo babtisme m’he trasmudat: 

Faula 'm nomeno sent Veritat; 
y perque’m rebin sens cap recel, 
ja ma censura no es gens crudel. 

Axí, ab est trajo y ab aytal mot, 
ara m’estimen y entro per tot. 


Estampa La Renaixensa, Xuclà, 13.—Barcelona. 








üa nostra enquadernació 

Ab lo quadern 88 quedà complet el quint volum de Lec¬ 
tura Popular. 

Per enquadernarlo, hem fet unes tapes iguals a les dels 
anteriors, ab els noms dels autors en el llom, que oferim als 
matexos preus: 


Enquadernació completa del volum. . 

95 cèntims 

Tapes soles. 

65 „ 

Los nostres suscriptors 


servintse directament d’aquesta Administració, obtindràn els 

següents preus escepcionals: 


Enquadernació completa del volum. 

80 cèntims 

Tapes soles .... 

55 „ 

Preu del Primer vo f um enquadernat. 

. Ptes. 275 

„ Segon volum n . . 

„ 2’65 

„ Tercer volum „ 

„ 275 

n Quart volum „ 

„ 2’65 

„ „ Quint volum „ . . 

• „ 275 


Obres 9e Selip Jacinío Sala 


Primer llibret de faules.’50 

Segon llibret de faules. ’50 

ILUSTRACIÓ CATALANA 

Revista setmanal ilustrada 

Compta més de déu anys de vida y surt cada diumenge. 

Dedica ses planes preferentment a tot lo de la nostra terra, no havent- 
hi un sol fet important que no hi surti consignat gràficament; reprodu- 
heix sos monuments antichs y moderns y les obres principals de sos ar¬ 
tistes; té la colaboració dels primers escriptors catalans; reparteix interes¬ 
sants folletins que formen uns quants volums cad’any; publica cada últim 
diumenge de mes el número Feminal destinat especialment a la dóna; y 
fa altres números extraordinaris sempre qu ho reclama algun acontexement. 

Es una Ilustració que tota casa catalana ha de tenir. 

Preu de suscripció: 30 pessetes l’any. 

Demanar prospectes y números de mostra: Mallorca, 287 - Barcelona. 


Publicacions de la ILUSTRACIÓ CATALANA 


Ptes. 


Anglada. Vidal. Cornet. Barcelona vella 5 

Armengol. Redempció. 1 

Bosch. L’hereu Subirà'. i. 3 

Busquets. Plantalamor. 2 

Capdevila. Balada de les VII germanes. I 

Careta. Cor y sanch. 3 

Les conseqüencie?. 3 

Narracions estranyes ... 3 

Català. Llibre blanch.2*50 

Collell. La gent del any vuyt ... 2 

Costa. Horacianes.2 

Visions de Palestina.2 

Faniés. Paremiología catalana, I. ^ . 4 

Folch. L’ànima en camí.2 

Fortuny. Daltabaix. .. 

Petites filosofies.i’ÇO 

Gent coneguda.* ’ 5 ° 

Fuentes. Uusions.•’S» 0 

Genis. La Reyneta del Cadí .... 2 

Noveles vigatanes..... 3 


Junyent. Ròda’l món y tórna al Born. . 1 > 


Lleó XIII. Poesies.2 

Massanes. Poesies.2 

Milà y Fontanals. Poesies.1 

Monserdà. La Quiteria. 1 

Poesies. 2 

Morató. Els habitants de la lluna. . . 2 

Morera. Hores lluminoses.2 

Nadal. La Nonada. 5 

Lo benej't y la porqueyrola. . 2 

Qüestió de nom. 1 5 ° 

Navarro. Cansons perdudes.2 

Oliver. Lleger.da de Jaume’l Navegant, t 

Maragall periodista. * 5 0 

Oller y Rabassa. La Rosella.2 


PtC9. 


Oller. Memòries d’un nihilista. . . . l’ço 

Pilar Prim. 5 

El pa d’altri. 1 * 5 ° 

Pagès. Poesies. 5 

Penya. Poesies. .. 

Picó. La filla del segador.*’ 5 ° 

Pons. En Mitja-galta.ï* 5 ° 

Rahola. L’Oasis. 2 f 

Rcventós. Flors y plors.i’* 0 

Riera. Escenes de ciutat. 3 

Gent de mar.2 

Llibre de sonets. 1 * 5 ° 

Roger . La Ratxada.. 2 

Vida triomfant.2 

Ruyra. El país del Pler. 3 

Sala. Faules. . . ’. 1 

Serafi. Cansons. 1 

Surthach. Petites proses. ..... 2^ 

Toda. La*poesía catalana a Sardenya. . ■ ’ 5 0 

Recorts catalans de Sardenya. . l’ço 

Ubach. Mala herba. -2 

Verdaguer. L’Atlàntida. 20 

Vidal. La familia del màs dels sàlzers . 2 

Vilanoi'a. Del meu tros. 1 Ç 

Quadros populars. 3 

Entre familia. 3 

Escenes barcelonines ... 3 

Monòlechs y quadros. . . 3 

Pobrets y alegrets .... 3 

Gent de casa. 3 

Plorant y rient. 3 

Noveles. 3 

Últims quadros.3 

Teatre I. . . . •*.. • • 3 

Teatre II . . . & . . . 3 


Per demandes de catàlechs, d’obres ò de suscripcions, dirigirse a la 
Administració de la Ilustració Catalana: Mallorca, 287 _ Barcelona. 






















































